Document ID: 31985L0503

Prva Direktiva Komisije
z dne 25. oktobra 1985
o analitskih metodah užitnih kazeinov in kazeinatov
(85/503/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 83/417/EGS z dne 25. julija 1983 o približevanju zakonov držav članic v zvezi z nekaterimi mlečnimi beljakovinami (kazeini in kazeinati), namenjenimi prehrani ljudi [1], in še posebej člena 9(b) Direktive,
ker člen 9(b) Direktive 83/417/EGS zahteva, da se za preverjanje sestave določenih užitnih kazeinov in kazeinatov določijo analitske metode Skupnosti;
ker je mogoče sprejeti začetni niz metod, za katere so bile študije zaključene;
ker so ukrepi, predvideni v tej direktivi, v skladu z mnenjem Stalnega odbora za živila,
SPREJELA TO DIREKTIVO:
Člen 1
Države članice sprejmejo vse ukrepe, potrebne za zagotovitev, da se potrebne analize za preverjanje meril, določenih v Prilogi I, opravljajo v skladu z metodami, opisanimi v Prilogi II.
Člen 2
Države članice uveljavijo zakone in druge predpise, potrebne za uskladitev s to direktivo, najkasneje do 1. maja 1987. O tem morajo takoj obvestiti Komisijo.
Člen 3
Ta direktiva je naslovljena na države članice.
V Bruslju, 25. oktobra 1985

Labels: 16
15
17